Palomar 5

Palomar 5 Kugelstärekoup Stärebild:   Daten Equinoxe  J2000.0 Rektaszensioun  15h 16m 05s  Deklinatioun  -00° 06’ 41" visuell Magnitude +11,75m visuell Duerchmiesser 6,9' Gehéiert zu  Mëllechstrooss Astrometrie Radialvitess:  -58,7 ± 0,2 km/s Distanz 75.700 Liichtjoer Absolut Hellegkeet  -5,17M Physikalesch Eegenschaften Mass:  ca. 5000 Sonnemassen  Aner Bezeechnungen Pal 5, UGC 9792, GCl 32,MCG +00-39-016, CGCG 021-061
De Palomar 5 (kuerz: Pal 5) ass e Kugelstärekoup am Stärebild Serpens. De Pal 5 gouf am Joer 1950 vum Walter Baade entdeckt an 1955 vum Albert George Wilson zeréckentdeckt. Hie gehéiert mat ongeféier 5.000 Sonnemassen zu de massenäermste bekannte Kugelstärekéip.

De Palomar 5 ass ronn 75.700 Liichtjoer vun eis ewech. Hie kreest zanter zirka 10 Milliarde Joer ëm d'Mëllechstrooss. Wärend en ettleche Passagen duerch de Mëllechstroosseplang huet de Pal 5 no an no Deeler vu senger Matière un d'Mëllechstrooss verluer. En Deel vun der erausgerappter Matière hat zwéin, ronn 15.000 Liichtjoer laang Gezäitenäerm gebilt, déi och als Palomar-5-Stärestroum bezeechent ginn. De Stärestroum beweegt sech mat Pal 5 ëm d'Mëllechstrooss an huet haaptsächlech massenaarm Stären. Am Ganzen huet de Pal 5 bis elo ronn 50.000 Sonnemasse verluer.

An 110 Millioune Joer wäert sech de Pal 5 nees duerch d'Mëllechstrooss beweegen an an engem Ofstand vun 23.000 Liichtjoer zum Zentrum an e stäreräicht Areal antrieden. Do wäert e warscheinlech da vollstänneg vun der Mëllechstrooss opgeholl ginn.

 Um Spaweck 
 SEDS
 Presseinformatioun vun der Max-Planck-Gesellschaft

Kategorie:Kugelstärekéip
Kategorie:Stärebild Serpens
Kategorie:Astronomesch Objeten, déi 1950 entdeckt goufen
Kategorie:Entdeckunge vum Albert George Wilson
Kategorie:Entdeckunge vum Walter Baade